„Golden Gate de România” are iar probleme. În 11 luni a fost asfaltat de trei ori, iar acum drumul s-a stricat din nou
Golden Gate de România are iar probleme, la nici un an de la inaugurare. Șoferii care au trecut pe podul suspendat zilele acestea au constatat cu stupoare că asfaltul este din nou stricat. Asta după ce, în luna aprilie, constructorul a reasfaltat, a treia oară, o bandă întreagă, pe sensul spre Brăila.